Skrebiškiai

Skrebiškiai – kaimas Biržų rajono savivaldybėje, 4 km į šiaurės rytus nuo Papilio, Biržų girios pietiniame pakraštyje, prie kelio iš Papilio. Seniūnaitijos centras. Kaime yra Skrebiškių koplyčia, biblioteka, dvaro pastatų gruvėsiai.

Istorija 

Skrebiškiai istorijos šaltiniuose paminėti 1645 m. 1790 m. Vilniaus vaivada kunigaikštis Karolis Radvila Skrebiškio palivarką paskyrė valdyti Lenkijos Karūnos kariuomenės majorui Voicekui Bobinskiui. Nuo XIX a. pradžios iki 1940 m. Skrebiškio dvarą valdė dvarininkai Kamarauskai. 1847 m. rugsėjo 10 d. pašventinta Skrebiškių kaimo koplyčia. 1863 m. sukilimo per Biržų kautynes paimtas į nelaisvę Skrebiškių dvare buvo tardomas Zigmantas Sierakauskas. 1949–1991 m. kaimas priklausė Kraštų kolūkiui. Dvaro rūmai buvo paversti gyvenamuoju namu. Apie 1973 m. sudegė dvaro rūmų stogas, nuo to laiko rūmai apleisti. 1996 m. Skrebiškių dvare atlikti archeologiniai kasinėjimai.

Gyventojai

Žymūs žmonės 
 1922 m. kovo 1 d. gimė pedagogas, literatas Jonas Narbutas.

Šaltiniai 

Biržų rajono savivaldybės gyvenvietės